Diari Oficial de la Generalitat Valenciana


Sumari del DOGV 5109, del 07-10-2005 (2005/10011)

ORDE de 15 de setembre de 2005, de la Conselleria de Justícia i Administracions Públiques, Convocatòria 57/04, per la qual es convoquen les proves selectives d'accés al grup B, sector administració general, torn de discapacitats, corresponents a l'oferta d'ocupació pública de l'any 2004, per al personal de l'administració del Consell de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5109

Data del DOGV
:   07-10-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10722


Data del document
:   15-09-2005

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * administració regional
    * concurs administratiu
    * professió administrativa

ORDE de 15 de setembre de 2005, de la Conselleria de Justícia i Administracions Públiques, Convocatòria 57/04, per la qual es convoquen les proves selectives d'accés al Grup B, sector administració general, torn de discapacitats, corresponents a l'oferta d'ocupació pública de l'any 2004, per al personal de l'administració del Consell de la Generalitat Valenciana. [2005/X10871]
  
L'Administració del Consell de la Generalitat Valenciana té com a objectiu prioritari la reducció de l'ocupació no estable i, també, articular els instruments que calguen per a possibilitar i afavorir la promoció professional dels empleats públics.
  
L'article 51 de la Llei 16/2004, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, va aprovar un plans d'estabilitat laboral que, amb caràcter excepcional, el Consell ha de desplegar d'acord amb les característiques i terminis d'execució que s'hi determinen.
  
En conseqüència, es va dictar el Decret 51/2004, de 2 d'abril, del Govern Valencià, pel qual va aprovar-se l'oferta d'ocupació pública per a l'any 2004, la qual comprén un total de 4943 llocs. Esta oferta incorpora places vacants que, dotades pressupostàriament i incloses en les relacions de llocs de treball, estan exercides interinament o temporalment.
  
Esta Conselleria, en exercici de les atribucions previstes en l'article 27.1.g) del text refós de la Llei de Funció Pública, i en el Decret 33/1999, de 9 de març, pel qual s'aprova el Reglament de Selecció i Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública, acorda convocar proves selectives d'accés al Grup B, sector administració general, pel sistema de concurs-oposició, el qual es regirà pel que establix el Text Refós de la Llei de la Funció Pública Valenciana i la resta de normativa de desplegament i per allò que disposen les bases de la convocatòria:
  
1. Objecte de la convocatòria
  
1.1. La present convocatòria té com a objecte la selecció de personal, mitjançant el sistema de concurs-oposició, torn d'accés discapacitats, per a cobrir 5 llocs de treball del Grup B, sector administració general.
  
1.2. Els llocs de treball que queden sense cobrir dels reservats al torn de discapacitats en esta convocatòria, s'acumularan als de la convocatòria 56/04 del torn d'accés lliure.
  
2. Condicions generals dels aspirants
  
2.1. Només podran optar a esta quota de discapacitats aquells aspirants amb minusvalideses de grau igual o superior al 33 per cent i que ho formulen expressament en la sol·licitud de participació, d'acord amb les instruccions establides en la base 6.4.1.
  
2.2. Segons el que disposa l'article 12 del Decret Legislatiu, de 24 d'octubre de 1995, del Consell de la Generalitat Valenciana, per la qual s'aprova el Text Refós de la Funció Pública Valenciana i per la Llei 17/1993, de 23 de desembre, sobre l'accés a determinats sectors de la Funció Pública dels nacionals dels altres Estats membres de la Unió Europea, per a ser admés a estes proves selectives, caldrà:
  
2.2.1. Ser espanyol o nacional d'un Estat membre de la Unió Europea o nacional del Regne de Noruega o de la República d'Islàndia. També podran participar el cònjuge, descendents i descendents del cònjuge, dels espanyols i dels nacionals dels països membres de la Unió Europea, de Noruega o d'Islàndia, sempre que no estiguen separats de dret, menors de vint-i-un anys o majors de dita edat que visquen a les seues expenses.
  
Igualment, s'estendrà a les persones incloses en l'àmbit dels Tractats Internacionals celebrats per la Comunitat Europea i ratificats per Espanya, en els quals s'aplique la lliure circulació dels treballadors.
  
2.2.2. Tindre complits 18 anys i no haver aconseguit l'edat de jubilació.
  
2.2.3. Estar en possessió o complides les condicions per a obtindre, abans de l'acabament del termini de presentació de sol·licituds, del títol de Diplomat, Enginger Tècnic, Arquitecte Tècnic o equivalent. Les equivalències dels títols al·legats hauran de justificar-se per l'interessat.
  
2.2.4. En el cas de les titulacions obtingudes en l'estranger s'haurà d'estar-se en possessió de la credencial que acredite la seua homologació.
  
2.2.5. Posseir la capacitat física i psíquica necessària per a l'exercici de les funcions dels llocs de treball oferits
  
2.2.6. No estar inhabilitat o inhabilitada penalment per a l'exercici de les funcions públiques.
  
2.2.7. No haver sigut separat o separada mitjançant expedient disciplinari, de qualsevol administració o ocupació pública
  
2.2.8. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu Estat, l'accés a la funció pública.
  
2.3. Les condicions per a ser admés a les proves, hauran de reunir-se en el moment de l'acabament del termini de presentació de sol·licituds i mantindre's durant tot el procés selectiu, fins al moment de la presa de possessió.
  
3. Adaptacions per a la realització de les proves
  
3.1. El Tribunal establirà, per a les persones discapacitades que així ho sol·liciten, les adaptacions que calguen per a la realització de les proves. A l'efecte, les persones interessades hauran de formular la petició corresponent en la sol·licitud de participació en la present oposició, d'acord amb les instruccions establides en la base 6.4.2.
  
3.2. Si en el desplegament de les proves el Tribunal tinguera dubtes raonables respecte a la compatibilitat funcional d'un aspirant, podrà demanar el dictamen de la Comissió Mixta de Discapacitats, i en este cas l'aspirant podrà participar condicionalment en el procés selectiu, però la resolució definitiva sobre l'admissió o exclusió de les proves quedarà en suspens fins la recepció del dictamen.
  
4. Sol·licituds
  
Els qui desitgen prendre part en aquestes proves selectives hauran d'omplir la sol·licitud que figura com a model en l'Annex II i que els serà facilitada en les oficines públiques que es relacionen en l'Annex III i a la direcció d'internet. Http://www.cjap.gva.és (apartat: Direcció General d'Administració Autonòmica, Oferta 2004)
  
5. Drets d'examen
  
D'acord amb el que disposa l'article 4 de la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, les persones amb discapacitat igual o superior al 33 per 100, estan exemptes del pagament dels drets d'examen. Hauran de presentar el certificat de la Conselleria de Benestar Social o de l'òrgan competent d'altres administracions públiques que acredite la discapacitat igual o superior al 33%, i ho faran constar amb una creu en l'apartat 40.3 de la instància.
  
6. Presentació de sol·licituds
  
6.1 Les sol·licituds seran dirigides a la Direcció General d'Administració Autonòmica.
  
6.2. El termini per a la presentació de sol·licituds serà de vint dies hàbils, comptats a partir de l'endemà de la publicació d'esta convocatòria en el Diari Oficial de la Generalitat Valenciana.
  
Les sol·licituds seran presentades per les persones interessades en les oficines públiques que figuren relacionades en l'annex III.
  
També es podran presentar les sol·licituds en la forma prevista en l'article 38 de la Llei de Règim Jurídic de les Administracions Publiques i del Procediment Administratiu Comú.
  
6.3. Els aspirants que no posseïsquen la nacionalitat espanyola i, d'acord amb la base 7.7, estiguen exempts de la realització de la prova de castellà, hauran de fer-ho constar amb una creu en l'apartat 40.2 de la sol·licitud.
  
6.4. L'aspirant, quan emplene la seua sol·licitud, haurà d'observar les instruccions següents:
  
6.4.1. En l'apartat número 30 de l'imprés de sol·licitud, ?forma d'accés?, els aspirants assenyalaran amb una ics (X) sobre la lletra ?D?.
  
6.4.2. Els aspirants amb minusvalideses, que sol·liciten mesures d'adaptació, hauran d'assenyalar amb una ics (X) en la casella 33 el tipus de discapacitat: (F) Física, (P) Psíquica, (S) Sensorial. Podran sol·licitar les mesures d'adaptació que necessiten previstes en els apartats 34 i 35 de l'imprés de sol·licitud, d'acord amb la classificació següent:
  
1) Eliminació de barreres arquitectòniques i taula adaptada a la cadira de rodes.
  
2) Ampliació del temps de duració de la prova. Per a poder sol·licitar esta mesura d'adaptació, l'aspirant haurà d'acompanyar el certificat expedit per l'òrgan oficial competent que especifique el diagnòstic i el temps (nombre de minuts) d'ampliació que sol·licita.
  
3) Augment de la grandària dels caràcters del qüestionari, per dificultat de visió.
  
4) Necessitat intèrpret, a causa de sordera.
  
5) Sistema braille d'escriptura o ajuda d'una persona, per invident.
  
6) Altres, especificant quins.
  
6.4.3. En l'apartat número 38 de l'imprés de sol·licitud marcarà amb una ics (X) l'opció triada per a la realització de la prova, assenyalant sobre la casella ?1- per a dret i sobre la casella ?2- per a economia.
  
6.4.4. Els aspirants de nacionalitat diferent de l'espanyola hauran d'omplir els apartats 10 a 15 de la sol·licitud.
  
7. Admissió dels aspirants
  
7.1. Els aspirants queden vinculats a les dades que hagen fet constar en les seues sol·licituds i únicament poden demandar la seua modificació mitjançant un escrit motivat, dins del termini establit en la base 6.2 per a la presentació de les sol·licituds.
  
7.2. Acabat el termini de presentació de sol·licituds, l'òrgan convocant dictarà una resolució, la qual serà publicada en el Diari Oficial de la Generalitat Valenciana, que contindrà la relació provisional d'admesos i exclosos a la realització de les proves.
  
7.3. Els aspirants podran, en el cas d'errada o d'exclusió, esmenar els defectes en què hagen incorregut en la seua sol·licitud, o realitzar les al·legacions que estimen en el termini de 10 dies hàbils comptats a partir de l'endemà de la publicació de la relació provisional d'admesos i exclosos, d'acord amb el que establix l'article 71 de la Llei de Règim Jurídic de les Administracions Publiques i del Procediment Administratiu Comú.
  
7.4. En tot cas, a fi d'evitar errades i, en el supòsit de produir-se, possibilitar l'esmena en temps i forma, els aspirants comprovaran no només que no figuren inscrits en la relació provisional d'exclosos sinó, a més, que els seus noms i dades consten correctament en les relacions d'admesos.
  
7.5. Transcorregut el termini anterior, vistes les al·legacions i esmenats els defectes, si escau, es dictarà una resolució que elevarà a definitiva la llista d'admesos i exclosos a la realització de les proves, la qual serà publicada en el Diari Oficial de la Generalitat Valenciana.
  
7.6. En la resolució mitjançant la qual es faça pública la llista definitiva d'admesos a la realització de les proves s'establirà, com a mínim amb 15 dies d'antelació, la data, el lloc de celebració i l'hora de començament de la prova i l'orde de crida dels aspirants, el qual s'iniciarà per la lletra P, conforme amb el resultat del sorteig celebrat el dia 7 d'abril de 2005 (DOGV núm. 4.984, de 13 d'abril de 2005).
  
7.7. Prova de coneixement del castellà per als aspirants que no tinguen la nacionalitat espanyola:
  
Amb caràcter previ a la realització de les proves de la fase d'oposició, els aspirants que no tinguen la nacionalitat espanyola i que del seu origen no es desprenga el coneixement del castellà hauran d'acreditar el coneixement mitjançant la realització d'una prova, on es comprovarà que tenen un nivell adequat de compressió i expressió oral i escrita en esta llengua.
  
El contingut d'esta prova s'ajustarà al que disposa el Reial Decret 826/1988, de 20 de juliol (BOE del 29), pel qual s'establixen els diplomes acreditatius del coneixement de l'espanyol com a llengua estrangera.
  
La prova serà qualificada com a ?apte- o ?no apte- i caldrà obtindre la valoració ?d'apte- per a passar a realitzar les proves de la fase d'oposició.
  
Queden eximits de realitzar esta prova els qui estiguen en possessió del Diploma Superior d'Espanyol com a Llengua Estrangera, establit pel Reial Decret 826/1988, de 20 de juliol, modificat i completat pel Reial Decret 1/1992, de 10 de gener, o del Certificat d'Aptitud en Espanyol per a Estrangers, expedit per les Escoles Oficials d'Idiomes, o acrediten estar en possessió d'una titulació acadèmica espanyola expedida per l'òrgan oficial competent en el territori espanyol.
  
8. Proves selectives
  
8.1. El procediment de selecció dels aspirants serà el de concurs-oposició, constarà d'una fase d'oposició, de caràcter eliminatori i obligatori, i d'una fase de concurs, de caràcter obligatori.
  
8.2. Desplegament de la fase d'oposició:
  
La fase d'oposició consistirà en la realització d'una prova estructurada en dues parts de caràcter obligatori i eliminatori i que se celebraran en sessions independents.
  
8.2.1. Primera part: consistirà a contestar per escrit un qüestionari de preguntes amb quatre respostes alternatives, de les quals només una serà la correcta. El qüestionari estarà compost per 120 preguntes que versaran sobre les matèries establides en el bloc general i en el bloc específic de dret o economia de l'annex I. Les contestacions errònies no penalitzaran.
  
Els aspirants realitzaran el qüestionari de dret o d'economia segons l'opció per ells manifestada en la seua sol·licitud d'acord amb la base 6.4.3.
  
El temps de realització de l'examen serà determinat prèviament pel Tribunal i en cap cas no serà inferior a 50 segons per pregunta.
  
8.2.2. Segona part: només serà realitzada pels aspirants que hagen obtingut en la primera part d'esta prova una puntuació mínima de 12 punts.
  
La segona part consistirà en la realització per escrit, en un temps mínim de 2 hores i màxim de tres, a determinar pel Tribunal, d'un supòsit pràctic referit a les matèries arreplegades en el bloc específic de dret o d'economia de l'annex I, extret a l'atzar, en l'acte de l'examen, d'entre dos supòsits pràctics elaborats pel Tribunal.
  
Els aspirants realitzaran el supòsit pràctic de dret o d'economia segons l'opció per ells manifestada en la seua sol·licitud d'acord amb la base 6.4.3.
  
8.3. Qualificació de la prova.
  
8.3.1. La primera part serà qualificada de 0 a 30 punts i caldrà obtindre un mínim de 12 punts per a superar-la.
  
8.3.2. La segona part serà qualificada de 0 a 30 punts i caldrà obtindre un mínim de 12 punts per a superar-la.
  
8.3.3. La puntuació final de la prova vindrà determinada per la suma de les puntuacions obtingudes en cada una de les parts. Per a entendre superada la prova haurà d'obtindre's, com a mínim, 30 punts i no haver sigut qualificat amb menys de 12 punts en cap de les parts.
  
8.4. Qualificació final de la fase d'oposició.
  
La fase d'oposició es valorarà amb un total de 60 punts i caldrà obtindre un mínim de 30 punts per a superar-la.
  
8.5. Fase de concurs.
  
Només podran participar en la fase de concurs els aspirants que hagen superat la fase d'oposició.
  
Els mèrits al·legats pels participants, dins del termini establit, hauran d'haver sigut obtinguts o computats fins a la data d'acabament del termini de presentació d'instàncies.
  
La puntuació màxima en la fase de concurs serà de quaranta punts que es distribuiran d'acord amb el barem que figura en l'annex IV.
  
8.6. Puntuació final del concurs-oposició
  
La puntuació final del concurs-oposició s'obtindrà sumant la puntuació obtinguda en ambdues fases.
  
A continuació es configurarà una llista ordenada per puntuació de major a menor, la qual s'interromprà quan el nombre d'inclosos coincidisca amb el nombre de llocs convocats. Esta constituirà la llista definitiva d'aprovats.
  
Els casos d'empat que es produïsquen es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició i, en cas de persistir l'empat, es dirimirà per la major puntuació obtinguda en els distints apartats del barem del concurs, pel mateix orde en què figuren relacionats.
  
Si encara persistira l'empat, es dirimirà per orde alfabètic del primer cognom dels aspirants empatats, el qual s'iniciarà per la lletra P conforme el resultat del sorteig celebrat el dia 7 d'abril de 2005 (DOGV núm. 4.984, de 13 d'abril de 2005).
  
9. Realització de les proves selectives
  
9.1. La primera part de la prova es realitzarà en el lloc, data i hora que s'establisca en la resolució per la qual s'aprove i publique en el Diari Oficial de la Generalitat Valenciana la llista definitiva d'admesos a la realització de les proves.
  
9.2. Els aspirants seran convocats per a la realització de les proves en crida única, i quedaran decaiguts en els seus drets els opositors que no compareguen a realitzar-la.
  
Igualment, els aspirants quedaran decaiguts en el seu dret si es personen en els llocs de celebració quan ja s'hagen iniciat les proves o per la inassistència, encara que siga per causes justificades. Quan es tracte de proves orals o altres de caràcter individual i successiu, el Tribunal podrà apreciar les causes al·legades i admetre l'aspirant, sempre que les estes no hagen finalitzat i dita admissió no menyscabe el principi d'igualtat amb la resta del personal.
  
Els aspirants hauran d'observar en tot moment les instruccions dels membres del Tribunal o del personal ajudant o assessor durant la realització de les proves, per a un adequada realització. Qualsevol alteració en el desenvolupament normal de les proves per part d'un o una aspirant, quedarà reflectida en l'acta corresponent. Dit aspirant podrà continuar la realització de l'exercici amb caràcter condicional fins que el tribunal resolga l'incident.
  
Abans de l'inici de cada part o prova, i sempre que s'estime convenient durant la realització, els membres del Tribunal, els seus ajudants o assessors comprovaran la identitat dels aspirants mitjançant la presentació del DNI, del passaport o del permís de conduir o els documents equivalents per als nacionals d'altres Estats, sense que a l'efecte siguen vàlides les fotocòpies compulsades dels documents i, si fa el cas, de l'exemplar per a l'interessat de la sol·licitud d'admissió a les proves.
  
Si en qualsevol moment del procés arriba a coneixement del tribunal que algun dels aspirants no té la totalitat dels requisits exigits, caldrà requerir-li l'acreditació dels requisits. Si els requisits en qüestió no són acreditats en el termini dels deu dies hàbils següents a la notificació del requeriment, el tribunal realitzarà la proposta d'exclusió i indicarà les inexactituds o falsedats formulades per l'aspirant a l'òrgan convocant, el qual fetes les verificacions oportunes, dictarà una resolució motivada excloent a l'aspirant del concurs-oposició.
  
Durant la realització dels exercicis, no està permés fumar en els llocs de celebració ni tampoc l'ús dels telèfons mòbils.
  
9.3. Començades les proves, l'anunci de la celebració de les restants, es farà pública pel Tribunal en el local en què s'haja celebrat l'anterior i en les seus de la Conselleria de Justícia i Administracions Públiques d'Alacant, Castelló i València, en la web de la Direcció General d'Administració Autonòmica, http://www.gva.es (apartat informació per conselleries, Justícia Administracions Públiques, Administració Autonòmica) i amb una antelació mínima de 12 hores si la crida és per a la sessió següent d'un mateix exercici i de 48 hores, com a mínim, si es tracta de la convocatòria per a un exercici distint, d'acord amb el que establix l'article 10.4 del Decret del Consell 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.
  
9.4. En totes les proves el tribunal prendrà les mesures que calguen per a garantir l'anonimat en la valoració, i seran anul·lats tots aquells exercicis que continguen alguna marca que puga identificar el seu autor.
  
10. Publicitat de les llistes
  
10.1. En finalitzar cada una de les parts, de les que consta la prova de la fase d'oposició, el Tribunal publicarà en el lloc d'examen, en les seus de la Conselleria de Justícia i Administracions Públiques d'Alacant, Castelló i València, i en la pàgina web de la conselleria de Justícia i Administracions Públiques, la relació d'aspirants que han superat la prova, amb indicació del nom, cognoms, DNI i la puntuació obtinguda. S'entendrà que han superat la prova únicament aquells aspirants que hagen obtingut la puntuació mínima exigida per a superar-la, segons el que disposa la base 8.
  
10.2. Una vegada finalitzada la fase d'oposició, el Tribunal, mitjançant anunci publicarà en el lloc de l'examen i en les seus de la Conselleria de Justícia i Administracions Públiques d'Alacant, Castelló i València, i en la pàgina web de la Conselleria de Justícia i Administracions Públiques la llista amb la qualificació final de la prova de l'oposició a què fa referència la base 8.3.3. que constituirà la llista dels aspirants que han superat la fase d'oposició, per orde de puntuació i que han de passar a la fase de concurs.
  
Els aspirants inclosos en l'esmentada llista tindran un termini de 10 dies hàbils perquè presenten, obligatòriament, un currículum acompanyat de tots aquells documents acreditatius dels mèrits previstos en l'annex IV. Si els mèrits que s'al·leguen ja consten en el registre de personal de la Generalitat Valenciana, únicament caldrà citar-los en el currículum, sense aportar els documents corresponents. Només es valoraran els mèrits al·legats en el currículum.
  
Els aspirants que no presenten currículum es considerarà que desistixen de la seua sol·licitud i renuncien als seus drets, als efectes del que preveuen els articles 90 i 91 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
10.3. Una vegada baremats els mèrits, el Tribunal exposarà en els llocs d'examen i en les seus de la Conselleria de Justícia i Administracions Públiques d'Alacant, Castelló i València, i en la pàgina web de la Conselleria de Justícia i Administracions Públiques, la llista provisional d'aspirants amb la puntuació obtinguda en la fase de concurs, desglossada en els distints apartats del barem, concedint-los un termini de 10 dies hàbils perquè formulen les reclamacions que estimen pertinents en relació amb la baremació.
  
10.4. Resoltes les possibles reclamacions, el Tribunal, mitjançant un anunci publicarà, en el lloc d'examen i en les seus de la Conselleria de Justícia i Administracions Públiques d'Alacant, Castelló i València, i en la pàgina web de la Direcció General d'Administració Autonòmica: la relació definitiva del concurs, la llista definitiva d'aspirants aprovats per l'orde de puntuació total a què es referix la base 8.6.
  
En no cap cas el Tribunal podrà declarar que han aprovat el procés selectiu un nombre superior al de llocs de treball convocats.
  
11. Relació definitiva i presentació de documents
  
11.1. El Tribunal de Selecció elevarà al conseller de Justícia i Administracions Públiques per a la publicació en el Diari Oficial de la Generalitat Valenciana la relació definitiva d'aspirants aprovats, per orde de puntuació total, perquè en el termini de 20 dies hàbils comptats des de l'endemà de la publicació aporten davant la Direcció General d'Administració Autonòmica els documents següents:
  
11.1.1. Fotocòpia del DNI, o document equivalent per als nacionals d'altres Estats a què fa referència la base 2.2.1. degudament compulsada.
  
11.1.2. Fotocòpia compulsada del títol acadèmic exigible segons el que establix la base 2.2.3 de la convocatòria o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes en l'estranger fotocòpia compulsada de la credencial que acredite l'homologació que corresponga.
  
11.1.3. Declaració de no haver sigut separat mitjançant expedient disciplinari de qualsevol Administració o ocupació pública, així com de no estar inhabilitat penalment per a l'exercici de les funcions públiques.
  
Per als aspirants que no posseïsquen la nacionalitat espanyola, dita declaració es referirà a no estar sotmesos a sanció disciplinària o condemna penal que impedisca en el seu Estat l'accés a la funció pública
  
11.1.4. Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.
  
11.1.5. Els qui superen les proves selectives acreditaran els seus coneixements de valencià mitjançant la presentació d'un dels documents previstos en l'article 16.1 del Decret 33/99, de 9 de març, del Govern Valencià.
  
Els qui no puguen acreditar estos coneixements, conforme al que establix l'article 53 de la Llei de la Funció Pública Valenciana, hauran d'assistir als cursos específics que a l'efecte es convoquen. Aquells qui no els superen seguiran obligats a realitzar els successius cursos que l'administració organitze per a l'adquisició del coneixement de valencià exigible.
  
11.2. Els aspirants seleccionats que dins del termini indicat i excepte casos de força major, no presenten la documentació acreditativa o que d'esta es deduïra que no tenen algun dels requisits exigits, no podran ser nomenats personal de la Generalitat Valenciana, sense perjuí de la responsabilitat en què pogueren haver incorregut per falsedat en les seues sol·licituds de participació. La plaça no ocupada per l'aspirant que no presente la documentació quedarà vacant.
  
12. Nomenament de funcionaris
  
Transcorregut el termini de presentació de la documentació i una vegada resolt el concurs de provisió per al personal fix, el conseller de Justícia i Administracions Públiques, dictarà una resolució, la qual serà publicada en el Diari Oficial de la Generalitat Valenciana i procedirà al nomenament com a funcionaris de carrera del Grup B, sector administració general, als aprovats a què fa referència la base 10.4, prèvia l'adjudicació d'un lloc de treball d'acord amb la puntuació obtinguda.
  
13. Tribunals
  
13.1. El Tribunal de Selecció de la Convocatòria estarà compost per set membres, funcionaris de carrera, i s'haurà de designar el mateix nombre de suplents, i tindrà la composició següent: president/a, secretari/a i cinc vocals, dels quals un podrà ser proposat per les organitzacions sindicals, de conformitat amb l'article 8 del Decret 33/1999, de 9 de març, i la Llei 9/1987, de 12 de juny.
  
13.2. La relació nominal dels membres del Tribunal serà publicada amb una antelació mínima d'un mes a la data de començament de la prova, mitjançant una orde del conseller de Justícia i Administracions Públiques, la qual serà publicada en el Diari Oficial de la Generalitat Valenciana, una vegada hagen sigut publicades les llistes provisionals d'admesos i exclosos.
  
13.3 El Tribunal, per a la realització de les proves podrà designar els col·laboradors, ajudants i assessors especialistes que estime oportuns.
  
13.4 Els membres del Tribunal i, també, els assessors, hauran d'abstindre's i podran ser recusats pels interessats quan concórreguen circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Igualment, hauran d'abstindre's aquells que hagueren realitzat tasques de preparació d'aspirants en els cinc anys anteriors a la publicació d'esta Convocatòria.
  
13.5 A l'efecte de comunicacions i de qualssevol altra incidència el Tribunal tindrà la seu en la Direcció General d'Administració autonòmica, (C/ Miquelet núm. 5, 46999 València).
  
13.6 El Tribunal, a l'efecte de gratificacions i indemnitzacions, es regirà pel que disposa el Decret 24/1997 d'11 de febrer, del Consell de la Generalitat Valenciana i l'Orde de 23 de juliol de 1998 (DOGV de 15-9-98) de desenvolupament, sobre indemnitzacions per raons del servici .
  
13.7 El funcionament del Tribunal s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de disposicions vigents.
  
14. Recursos
  
14.1. La present convocatòria, les bases i tots els actes administratius que siguen dictats en el seu desenvolupament, excepte les actuacions del Tribunal, podran ser impugnats per les persones interessades mitjançant la interposició del recurs contenciós administratiu en el termini de dos mesos comptats des de l'endemà de la seua publicació, davant el Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i, també, els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant podrà interposar-se potestativament recurs de reposició davant el mateix òrgan que ha dictar l'acte que es recorre, en el termini d'un mes comptat des de l'endemà de la publicació, o qualsevol altre recurs que estime procedent per a la defensa dels seus interessos.
  
14.2. Contra els actes del Tribunal podrà interposar-se recurs d'alçada davant el conseller de Justícia i Administracions Públiques en el termini d'un mes, a partir de l'endemà de la publicació del corresponent Acord del Tribunal.
  
València, 15 de setembre de 2005
  
El conseller de Justícia i Administracions Públiques,
  
MIGUEL PERALTA VIÑES
  
ANNEX I
  
BLOC GENERAL
  
I. DRET CONSTITUCIONAL I ORGANITZACIÓ ADMINISTRATIVA
  
1. La Constitució espanyola de 1978.
  
2. El Govern. El president del Govern. El Consell de Ministres. Estatut dels membres del Govern. Relacions entre el Govern i les Corts Generals.
  
3. L'Administració General de l'Estat: òrgans centrals i òrgans territorials. L'administració perifèrica de l'Estat. L'Administració General de l'Estat a l'exterior.
  
II. DRET AUTONÒMIC
  
4. L'Estatut d'Autonomia de la Comunitat Valenciana (I): estructura, contingut i principis fonamentals. Regulació de les institucions d'autogovern Procediment de reforma de l'Estatut.
  
5. L'Estatut d'Autonomia de la Comunitat Valenciana (II): competències de la Comunitat Valenciana. Regulació en matèria d'Administració Local, Economia i Hisenda.
  
6. La Llei de Govern Valencià (I): El president de la Generalitat Valenciana. Elecció i estatut personal. Atribucions. El Consell. Composició, atribucions i funcions. En especial la potestat reglamentària. Relacions entre el Consell i les Corts Valencianes.
  
7. La Llei de Govern Valencià (II): L'Administració de la Generalitat Valenciana. Organització, competència i estructura. Organització territorial de les conselleries. Responsabilitat dels membres del Consell i de l'administració Pública de la Generalitat Valenciana.
  
8. El síndic de Greuges. La Sindicatura de Comptes. El Consell Jurídic Consultiu. El Consell Valencià de Cultura. L'Acadèmia Valenciana de la Llengua. El Comité Econòmic i Social.
  
III. INSTITUCIONS DE LA UNIÓ EUROPEA
  
9. Les institucions de la Unió Europea: El Consell de Ministres. La Comissió Europea. El Parlament Europeu. El Tribunal de Justícia. El Tribunal de Comptes.
  
IV. DRET ADMINISTRATIU
  
10. La Llei de Règim Jurídic de les Administracions Públiques i del Procediment Administratiu Comú: objecte, àmbit d'aplicació i principis generals. Les Administracions Públiques i les seues relacions. Òrgans de les Administracions Públiques.
  
11. Els interessats. L'activitat de les Administracions Públiques. Disposicions i actes administratius. El procediment administratiu.
  
12. La revisió d'ofici. Recursos administratius. Les reclamacions prèvies a l'exercici d'accions civils i laborals. La jurisdicció contenciosa administrativa: les parts, objecte del recurs i procediments.
  
13. La potestat sancionadora. La responsabilitat patrimonial de l'administració.
  
14. Els contractes de l'administració: concepte. Tipus. Procediments de contractació.
  
V. FUNCIÓ PÚBLICA
  
15. La Llei de la Funció Pública Valenciana i normativa de desplegament en matèria de personal. El personal al servici de la Generalitat Valenciana: classificació. Adquisició i pèrdua de la condició de funcionari.
  
GRUP DE MATÈRIES JURÍDIQUES
  
I. DRET ADMINISTRATIU
  
1. L'ordenament jurídic administratiu (I). Fonts: la constitució. La llei. Els tractats internacionals. El dret comunitari. Els estatuts d'autonomia. Les lleis de les comunitats autònomes.
  
2. L'ordenament jurídic administratiu (II). Fonts: el reglament. La potestat reglamentària: límits i control. Procediment d'elaboració de les disposicions generals en l'administració del Govern Valencià.
  
3. Tipologia dels ens públics. L'Administració institucional. Els organismes públics. Els organismes autònoms. Les entitats públiques empresarials. Les societats mercantils. Les fundacions del sector públic. L'administració corporativa.
  
4. Principis de l'organització administrativa. Els òrgans de l'administració Pública. Potestat organitzadora. Classes d'òrgans. La competència. La jerarquia.
  
5. Els drets dels ciutadans en la Llei de Règim Jurídic de les Administracions Públiques i del Procediment Administratiu Comú. La relació jurídica administrativa. Els registres administratius. La participació en les administracions públiques.
  
6. L'acte administratiu: concepte, elements i classes. Motivació.
  
7. L'eficàcia dels actes administratius. Notificació i publicació. Executivitat i executorietat. L'execució forçosa per l'administració.
  
8. La invalidesa de l'acte administratiu: nul·litat, anul·labilitat.
  
9. El procediment administratiu comú: principis inspiradors. Classes. Subjectes. Termes i terminis. Fases.
  
10. Procediments especials. El procediment sancionador. El silenci administratiu.
  
11. La revisió dels actes en via administrativa: revisió d'ofici. Recursos administratius. Reclamacions prèvies a l'exercici d'accions en via judicial.
  
12. El recurs contenciós administratiu. Els procediments davant la jurisdicció contenciosa administrativa. Recursos i execució de sentències.
  
13. Els béns de l'administració. Els béns patrimonials i els béns de domini públic: concepte i naturalesa. Règim jurídic. La utilització del domini públic. La concessió.
  
14. Expropiació forçosa. Fonament i naturalesa. Subjectes, objecte i causa de l'expropiació. Procediment general. Peculiaritats del procediment d'urgència.
  
15. Principis de l'activitat administrativa. L'activitat de policia o de limitació. Manifestacions més importants. Els graus de limitació dels drets i les llibertats.
  
16. L'activitat de foment. Tipologia i règim jurídic de les seues manifestacions.
  
17. L'activitat de prestació o de servici públic. Formes de gestió dels servicis públics. La gestió directa i indirecta. La prestació del servici públic pel sector privat.
  
18. Els contractes de les Administracions Públiques (I): àmbit objectiu i subjectiu. Actuacions administratives preparatòries. Procediments de selecció i formes d'adjudicació.
  
19. Els contractes de les Administracions Públiques (II): perfecció. Modificacions. Execució. Extinció.
  
20. Relacions entre l'administració Local i altres administracions. Potestat reglamentària de les entitats locals. Béns i servicis de les corporacions.
  
II. RECURSOS HUMANS
  
21. Els recursos humans en les Administracions Públiques. Classes. Oferta d'ocupació i plans d'ocupació. Principis constitucionals i principis bàsics en matèria de Funció Pública.
  
22. La funció pública autonòmica (I). Selecció i promoció del personal. Provisió de llocs de treball. La seua classificació.
  
23. La funció pública autonòmica (II). Situacions administratives, drets, deures i incompatibilitats. Règim disciplinari.
  
24. Règim retributiu i règim de Seguretat Social dels funcionaris
  
25. El personal laboral al servici de la Generalitat Valenciana: conveni col·lectiu.
  
26. La Llei de Prevenció de Riscos laborals. Aplicació al personal al servici de la Generalitat valenciana.
  
27. La llibertat sindical i els òrgans de representació del personal funcionari i laboral de la Generalitat Valenciana. Normativa vigent. La negociació de les condicions de treball.
  
III. GESTIÓ FINANCERA
  
28. La Hisenda Pública Valenciana (I): principis i règim jurídic. El Pressupost de la Generalitat Valenciana. Elaboració i aprovació. Execució i liquidació.
  
29. La Hisenda Pública Valenciana (II): el control del pressupost. El règim dels crèdits pressupostaris. La Intervenció. La Tresoreria.
  
BLOC ESPECÍFIC DE MATÈRIES ECONÒMIQUES
  
TEORIA I POLÍTICA ECONÒMIQUES
  
1. Conceptes econòmics bàsics. Objectius econòmics. Sistemes econòmics. Microeconomia i macroeconomia. Escassetat i elecció: la corba de possibilitats de producció. El creixement d'una economia.
  
2. El mercat de treball: mecanismes de regulació i indicadors. L'objectiu de plena ocupació en relació amb altres objectius de la política econòmica. Polítiques d'ocupació: instruments. Especial referència a l'acció de la Unió Europea.
  
3. Inflació i desocupació: diferents enfocaments teòrics. Causes i tipus d'inflació: els seus efectes. L'equilibri amb la desocupació i l'efecte de la política econòmica. Estabilitat de preus i polítiques antiinflacionistes. El pacte per l'estabilitat i el creixement.
  
4. La política fiscal. L'ingrés públic, la despesa pública i la política redistributiva: objectius, instruments i efectes. La política monetària: el control dels agregats monetaris i dels tipus d'interés. L'euro, el Banc Central Europeu i la política monetària en la Unió Europea.
  
5. La política agrària. L'enfocament tradicional de la política agrària. El nou enfocament de les polítiques agràries en el marc de la Unió Europea. La política agroambiental. El desenvolupament sostenible i la política mediambiental.
  
6. La política industrial: objectius i instruments. Polítiques d'innovació tecnològica. La política energètica, en la UE i a Espanya. Indústria i política mediambiental. La construcció i la política sobre l'habitatge en l'Estat de les autonomies.
  
7. La política econòmica i el sector servicis. Característiques del sector servicis espanyol. Especial referència a les polítiques sobre telecomunicacions, sector financer, turisme, transport i comerç interior.
  
8. La política regional. La distribució de l'activitat econòmica en l'espai: causes i conseqüències. La política regional en la Comunitat Europea: instruments, èxits i perspectives. El paper de les ciutats en la política regional.
  
L'ECONOMIA VALENCIANA
  
9. Estructura demogràfica i territorial de la Comunitat Valenciana. El sistema de ciutats. Nuclis i eixos de desenvolupament de la població. Mercat de treball i recursos humans: nivells de qualificació. El capital públic i la seua problemàtica.
  
10. L'agricultura valenciana. El model agrari valencià. Estructura productiva. Evolució recent i política de la Generalitat. Comercialització agrària i cooperativisme. Infraestructures per a la gestió de l'aigua.
  
11. La indústria a la Comunitat Valenciana. Característiques estructurals: eixos principals del desenvolupament industrial i especialització territorial. Estat actual dels sectors industrials valencians: desafiaments davant la globalització. La política industrial i de servicis a empreses de la Generalitat. Política energètica: el paper de les energies renovables. Balanç energètic de la Comunitat Valenciana.
  
12. La construcció i el sector servicis a la Comunitat Valenciana. Especial referència als sectors de comerç interior, transports, financer i turisme. Els servicis no comercials: educació i sanitat. Polítiques autonòmiques.
  
13. El sector exterior de l'economia valenciana: caràcters i evolució recent (2001 € 2005). Internacionalització: la promoció exterior, especial referència a la seua instrumentació a Espanya i a la Comunitat Valenciana.
  
ADMINISTRACIÓ FINANCERA
  
14. La Hisenda Pública: concepte i teoria. La teoria de la hisenda clàssica. La teoria utilitarista i la teoria keynesiana de la Hisenda Pública. L'economia del benestar. La teoria de l'elecció col·lectiva.
  
15. Pressupost sector públic El marc de referència de la Constitució. Els principis pressupostaris en el dret positiu espanyol. La comptabilitat pública a Espanya: concepte i fins. El plans general de comptabilitat i la seua implantació en l'administració Pública.
  
16. Els efectes econòmics del pressupost. El pressupost i l'estabilització econòmica. El pressupost equilibrat versus el pressupost compensatori. El dèficit públic i els seus efectes. Efectes del pressupost sobre el creixement econòmic. Les distintes figures impositives i la seua influència sobre l'equitat i el creixement.
  
17. El pressupost de la Generalitat Valenciana. El cicle pressupostari en la Generalitat Valenciana. El pressupost per programes a l'àmbit de la Generalitat Valenciana. Referència a la classificació orgànica, econòmica i funcional. El vigent Programa Operatiu de la Comunitat Valenciana.
  
18. Els crèdits pressupostaris. Modificacions dels crèdits inicials. Crèdits extraordinaris i suplements de crèdit. Transferències de crèdit. Generacions i anul·lacions. Despeses plurianuals: concepte i funcionament. La liquidació del pressupost.
  
19. La comptabilitat pressupostària i la comptabilitat financera en l'àmbit de la Generalitat. Fases d'execució del pressupost d'ingressos i despeses. Organització i competència en matèria comptable en la Generalitat Valenciana.
  
20. Intervenció i control intern en l'àmbit de la Generalitat Valenciana. Fiscalització d'actes de contingut econòmic: fiscalització prèvia i a posteriori. Actes exclosos de la fiscalització prèvia. Normativa d'aplicació.
  
21. El control extern: la Sindicatura de Comptes i el Tribunal de Comptes. El control de legalitat versus l'auditoria d'operativa o de gestió.
  
22. La Tresoreria de la Generalitat Valenciana: organització i normativa. Instruments financers empleats pel deute públic de la Generalitat Valenciana. El règim d'avals en l'àmbit de la Generalitat Valenciana.
  
23. La gestió del pressupost en l'àmbit de la Generalitat Valenciana. Les fases d'execució: els documents comptables. Comptabilització de les despeses de funcionament, despeses d'inversió i transferències corrents i de capital. Concepte de projecte d'inversió i línia de subvenció. Comptes extrapressupostàries.
  
24. La capacitat per a autoritzar despeses de contingut econòmic en la Generalitat Valenciana. La capacitat d'ordenar pagaments en l'àmbit de la Generalitat. Delegació d'atribucions en matèria econòmica: sistemàtica i tipologia.
  
25. Teoria de la imposició. Concepte i característiques dels ingressos públics. El sistema tributari espanyol. Impostos, taxes, preus públics i contribucions especials: concepte i diferenciació.
  
26. Característiques i estructura dels principals impostos directes i indirectes. Conceptes bàsics de la recaptació. La política tributària de la Generalitat Valenciana: especial referència a la gestió dels tributs propis i cedits.
  
27. El finançament de les comunitats autònomes. Sistemes de finançament. L'actual model de finançament. Referència particular al finançament de la sanitat pública. Canvis en la importància relativa dels recursos de la Generalitat Valenciana en l'actual sistema de finançament autonòmic. Propostes de reforma.
  
28. El Deute Públic: concepte i evolució històrica. Classes de deute. El cicle del deute. Deute públic i equitat fiscal. L'administració del deute. L'endeutament autonòmic i els compromisos d'estabilitat financera.
  
29. El sector públic a Espanya: definició i estructura. Concepte d'empresa pública. El sector públic empresarial: breu evolució històrica (1941 € 2005). El sector públic empresarial de la Generalitat Valenciana: composició i funcions. El seu reflex en l'estructura financera.
  
ANNEX II
  
MODEL INSTÀNCIA
  
ANNEX III
  
(Oficines Públiques)
  
ALACANT
  
Direcció Territorial de la Conselleria de Justícia i Administracions Públiques
  
Rambla de Méndez Núñez, 41 €3ª planta, 03916 ALACANT
  
Telèfon 802438480 FAX 534012834
  
Telèfon PROP 012 (299655056 per a telefonades des de fora de la Comunitat Valenciana)
  
CASTELLÓ
  
Direcció Territorial de la Conselleria de Justícia i Administracions Públiques
  
Carrer Major, núm. 78, 12855 CASTELLÓ
  
Telèfon 159067425 FAX 226006695
  
Telèfon PROP 012 (250095109 per a telefonades des de fora de la Comunitat Valenciana)
  
VALÈNCIA
  
Conselleria de Justícia i Administracions Públiques
  
Oficina PROP
  
C/ Historiador Chabás, núm. 2, 46814 VALÈNCIA
  
Telèfon PROP 012 (930464859 per a telefonades des de fora de la Comunitat Valenciana)
  
Descàrrega del model d'instància per internet.
  
Http://www.cjap.gva.és (apartat: Direcció General d'Administració Autonòmica, Oferta 2004)
  
OFICINES PROP
  
ALACANT
  
Benidorm Racó de l'Oix. Avinguda Juan Fuster Zaragozá, 1 - 03496 Benidorm
  
Benidorm La Cala. Carrer Juan Antonio Baldoví - 03126 Benidorm
  
Benidorm Foietes'Colònia de Madrid. Avinguda Beniardà, 61 € 03934 Benidorm
  
Benidorm Alfredo Corral-Maravall. Avinguda dels Ametlers, 42 € 03974 Benidorm
  
Benidorm Els Tolls-Salt de l'Aigua. Avinguda Andalusia, 8 - 03088 Benidorm
  
Churruca-Alacant. Carrer Churruca, 29 € 03557 Alacant
  
CASTELLÓ
  
Germans Bou - Castelló. Avinguda Germans Bou, 47 € 12644 Castelló
  
Avinguda del Mar - Castelló. Avinguda del Mar, 16 € 12342 Castelló
  
Casa dels Caragols - Castelló. Carrer Major, 78 €12938 Castelló
  
Vila-real. Carrer Joan Fuster, 28 € 12003 Vila-real
  
Vinaròs. Carrer Sant Joaquim, 14 € 12754
  
VALÈNCIA
  
Gregorio Gea I. Carrer Gregorio Gea, 27 € 46622
  
Gregorio Gea II Carrer Gregorio Gea, 14 € 46918 València
  
Colon - València. Carrer Colon, 80 € 46106 València
  
Xàtiva. Avinguda Selgas, 3 - 46978 Xàtiva
  
Requena. Avinguda Raval, 9 - 46228 Requena
  
Ontinyent. Plaça Mestre Ferrero, 22 € 46263 Ontinyent
  
Sagunt. Camí Reial, 97 € 46423 Sagunt
  
Port de Sagunt. Plaça Ramón de la Sota, s/n (Edifici Rotonda) - 46726 Sagunt
  
ANNEX IV
  
BAREM FASE CONCURSO GRUP B, ADMINISTRACIÓ GENERAL
  
En la fase de concurs a què es referix la base 8.5. de la present convocatòria, la valoració dels mèrits s'efectuarà d'acord amb el barem següent:
  
A) Experiència professional: 32 punts
  
1. Serà valorada l'experiència professional dels participants d'acord amb el barem següent:
  
1.1. Per treballs realitzats en llocs de l'administració del Consell de la Generalitat Valenciana, o dels seus organismes autònoms les competències del qual en matèria de personal siguen exercides per la Conselleria de Justícia i Administracions Públiques, segons el que disposa l'article 27 de la Llei de la Funció Pública Valenciana, que pertanguen al Grup B, naturalesa funcionarial, sector administració General, a raó de 0.60 punts per cada mes complet de servici en actiu.
  
1.2. Per treballs realitzats en llocs de l'administració del Consell de la Generalitat Valenciana, o dels seus organismes autònoms les competències del qual en matèria de personal siguen exercides per la Conselleria de Justícia i Administracions Públiques segons el que disposa l'article 27 de la Llei de Funció Pública Valenciana, no previstos en l'anterior apartat a raó de 0.15 punts per cada mes complet de servicis en actiu.
  
1.3. Per treballs realitzats en altres administracions públiques en llocs del Grup B, administració general, o en el sector privat, en treballs per compte d'altri, autònoms i professionals, en activitats relacionades amb les funcions de les places oferides, a raó de 0.05 punts per mes complet de servicis en actiu.
  
No obstant això, als funcionaris transferits els seran computats els servicis prestats en les seues administracions d'origen d'acord amb el que disposen els apartats 1 o 2, segons siga procedent.
  
1.4. A l'efecte del que disposa el present barem es considerarà que els llocs de l'administració del Consell de la Generalitat Valenciana i dels seus organismes autònoms, les competències dels quals en matèria de personal siguen exercides per la Conselleria de Justícia i Administracions Públiques, segons el que disposa l'article 27 de la Llei de Funció Pública Valenciana, la naturalesa jurídica o sector del qual haja variat en virtut de processos legals d'adaptació, han tingut sempre la naturalesa jurídica i sector que tinguen assignats en el moment de la finalització del termini de presentació d'instàncies de la convocatòria corresponent.
  
En cap cas no serà valorada l'experiència professional obtinguda en l'exercici de llocs de treball reservat a personal eventual.
  
2. L'experiència professional s'acreditarà d'acord amb els criteris següents:
  
2.1. Els treballs per a Administracions Públiques s'acreditaran sempre mitjançant certificat oficial de l'òrgan competent.
  
2.2. La resta dels treballs per compte d'altri, mitjançant el contracte de treball i certificat de l'empresa de les funcions desenvolupades, quan estes no puguen deduir-se dels termes del contracte, sense que s'admeta contradicció entre ambdós documents. En tot cas, caldrà la presentació de la certificat o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria convocada.
  
2.3. Per al supòsit de professionals i autònoms, llicència fiscal o IAE, i certificat de col·legiació, quan s'escaiga i, també, certificat o vida laboral que acredite haver cotitzat a la Seguretat Social durant tot el temps que s'al·legue en el grup o grups de cotització corresponents a la categoria convocada. Quan escaiga, i en substitució d'eixos documents, s'aportarà certificat oficial que acredite haver cotitzat en el Règim Especial o en la mutualitat corresponent.
  
En tot cas la puntuació màxima a aconseguir, per experiència, no podrà superar els 32 punts.
  
B) Formació: 8 punts
  
1. Valencià: màxim 5 punts.
  
El coneixement del valencià serà valorat fins a un màxim de 5 punts, prèvia acreditació d'estar en possessió del certificat corresponent expedit o homologat per la Junta Qualificadora de Coneixements del Valencià, d'acord amb l'escala següent:
  
- Coneixement Oral: 1,00 punt
  
- Grau Elemental: 2,00 punts
  
- Grau Mitjà: 3,50 punts
  
- Grau Superior: 5,00 punts
  
La valoració del coneixement del valencià s'efectuarà puntuant exclusivament el nivell més alt obtingut.
  
2. Idiomes comunitaris: màxim de 2 punts.
  
Es puntuarà fins a un màxim de 2 punts, a raó de 0,40 punts per curs o la seua equivalència si es tracta de cicles de l'escola oficial d'idiomes, així com 0,40 punts per curs o, si s'escau, per cada 12 crèdits d'idioma comunitari corresponents a títol oficial expedit per la universitat de llicenciatures en les distintes filologies, o de magisteri, especialitat de llengua estrangera, sempre que no es tracte del títol que va servir per a pertànyer al respectiu grup de titulació, i que no haja sigut objecte de valoració per l'apartat de formació
  
3. Titulació acadèmica: màxim 3 punts.
  
Per la possessió de títols acadèmics oficials superiors a l'exigit en la convocatòria per a pertànyer al Grup B, a raó de 1.5 punts per títol, fins a un màxim de 3 punts.
  
En tot cas la puntuació màxima a obtenir, per formació, no podrà superar els 8 punts.